שאלה: תשובה לטענות של ביקורת המקרא: יש כאן כמה פסוקים שברמה הבסיסית נדמה כמראים שישנם חלקים בתורה שנכתבו זמן רב לאחר משה. 1) בראשית פרק יד 14 : "וישמע אברם כי נשבה אחיו וירק את-חניכיו ילידי ביתו שמנה עשר ושלש מאות וירדף עד-דן" באותה עת המקום עדיין היה קרוי לייש, ורק בזמן השופטים כששבט דן נדד צפונה וכבש את לייש, המקום נקרא דן. 2) בראשית לו 31: "ואלה המלכים אשר מלכו בארץ אדום לפני מלך- מלך לבני ישראל" כיצד המחבר ידע שיהיה מלך, וצאצאי הדורות האחרונים של אדום המצויינים שם נראים מתקופה מאוחרת לזמן משה. 3) בראשית יג 7: "הכנעני והפריזי אז יושב בארץ". משפט זה לא מתאים להאמר גם בזמן משה, וגם בזמן יהושע שעדיין ישבו בארץ כנענים. 4) בראשית פרק כב 14: "ויקרא אברהם שם-המקום ההוא ה יראה אשר יאמר היום בהר ה יראה" רק זמן רב לאחר מכן ידעו שהר המוריה נבחר על-ידי ה. אם נאמר שמדובר בנבואה של אברהם, אז כיצד בני ישראל שהתנחלו בארץ לא הכירו אותה. 5) העלמותו של שבט שמעון בברכת משה. נראה שברכה זו משקפת זמן שלאחר העלמותו של שבט שמעון במאות הי -ט לפנה"ס. 6) במדבר פרק לב 41 : "ויאיר בן-מנשה הלך וילכד את-חותיהם ויקרא אתהן חות יאיר" שופטים י ג-ד: "ויקם אחריו יאיר הגלעדי וישפט את-ישראל עשרים ושתים שנה: ויהי-לו שלשים בנים רכבים על-שלשים עירים ושלשים עירים להם להם יקראו חות יאיר עד היום הזה אשר בארץ הגלעד" כיצד בעל ספר במדבר ידע על הארוע שהתרחש רק בתקופת השופטים.
תשובה: 1.  דן  המקום נקרא דן עוד לפני ששבט דן פנה לשם. הנהר היוצא מאזור זה:  ירדן  (בראשית יג) מבליע בתוכו את השם העתיק. היה ידוע שהמקום ראוי לשבט דן (דברים לג  כב וכן לד א) זה מה שהניע את שבט דן בימי השופטים לצאת ולחפש לעצמו מקום דווקא באזור הזה. 2. הכתוב מספר שאדום התחילו מלכות הרבה לפני ישראל. עובדה זו עלולה היתה לעורר מבוכה בישראל כאילו אדום מצליחים יותר, הם המבורכים במלכות. לכן מדגיש הכתוב שעוד תהיה מלכות בישראל. זה נכתב כהבטחה לעתיד ולא כסיכום של העבר. 3.  בארץ  אין פרושו בארץ ישראל כולה, אלא באותו איזור (שכם ואלון מורה) בו התמקם אברהם באותה עת(יב  ו) "ויעבר אברם בארץ (באזור מסויים) עד מקום שכם עד אלון מורה (באזור הזה ישבו)והכנעני אז בארץ ( באזור של שכם ואלון מורה): כך גם בפרק הבא: (יג  ג) וילך למסעיו מנגב ועד בית אל עד המקום אשר היה שם אהלה בתחלה בין בית אל ובין העי: אברהם נמצא באזור בית אל והעי. שם ב- ארץ  הזאת מתרחש ריב: (ו) ולא נשא אתם הארץ לשבת יחדו כי היה רכושם רב ולא יכלו לשבת יחדו: כאן מציין הכתוב שהכנעני והפריזי יושב ב- ארץ  הזאת בין בית אל והעי: (ז) ויהי ריב בין רעי מקנה אברם ובין רעי מקנה לוט והכנעני והפרזי אז ישב בארץ: אכן בהמשך לוט פורש לערי הכיכר ואברהם נשאר בארץ הכנעני, זו כמובן לא ארץ ישראל כולה - שאם כן גם לוט היה בארץ כנען: (יב) אברם ישב בארץ כנען ולוט ישב בערי הככר ויאהל עד סדם: 4. בימי משה לא ידעו מה המקום המדויק של הר המוריה. הזיהוי של המקום נעלם. הדבר נודע מחדש רק לדוד בשעה שקנה את גורן ארנן. (דברי הימים ב ג  א) ויחל שלמה לבנות את בית ד  בירושלם בהר המוריה אשר נראה לדויד אביהו אשר הכין במקום דויד בגרן ארנן היבוסי. כאשר משה מסר את ספר בראשית לעם ישראל ידע לומר שהמקום בו נעקד יצחק הוא המקום בו בחר ד  לקיים את המצוות של העליה לרגל (יאמר היום בהר ד  יראה) אבל לא נודע לו זיהוי המקום. 5.  העלמותו של שבט שמעון. רש"י על אתר מסביר שזה קרה בגלל חטאו של השבט במעשה זמרי (יש בכך המשך לדברים שאמר כבר יעקב אבינו "אחלקם ביעקב ואפיצם בישראל") שבט שמעון לא זכה לנחלה בגלל התנהגותו. המיפקדים בספר במדבר מצביעים על ירידה קשה במנין השבט, כנראה בגלל התמיכה של השבט בזמרי. 6. השופט יאיר הגלעדי חי בתקופה מאוחרת וקרוי על שם זקנו הגיבור משבט מנשה: יאיר בן מנשה. גם חוות יאיר עברו ממקום למקום יש להם אזכורים שונים בספר דברים ועוד. עיין בענין חוות יאיר בכל המקורות שהבאת עיין גם בקישור בנושא  אז בארץ  עיין בקישור